rejauldu/bengali-wikipedia huggingface dataset:
বেলছড়ি বাংলাদেশের খাগড়াছড়ি জেলার অন্তর্গত মাটিরাঙ্গা উপজেলার একটি ইউনিয়ন।   নামকরণ  এক সময়ে এই এলাকাটি প্রচুর বেলের জন্য প্রসিদ্ধ ছিল, যে কারণে এই ইউনিয়নের নাম বেলছড়ি নামকরণ করা হয়।   আয়তন    জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ১২,৬০১জন। এর মধ্যে জন ১১,৬৭০মুসলিম, ২,২২৪জন হিন্দু, ৪৯৪জন বৌদ্ধ, ৯৫জন খ্রিস্টান ও ১১৮জন অন্যান্য ধর্মের অনুসারী। https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  মাটিরাঙ্গা উপজেলার দক্ষিণাংশে বেলছড়ি ইউনিয়নের অবস্থান। মাটিরাঙ্গা সদর উপজেলা থেকে ১৪ কিলোমিটার দক্ষিণে এই ইউনিয়ন অবস্থিত। এ ইউনিয়নের দক্ষিণে মাটিরাঙ্গা ইউনিয়ন, পূর্বে খাগড়াছড়ি সদর উপজেলার পেরাছড়া ইউনিয়ন, উত্তরে গোমতি ইউনিয়ন এবং পশ্চিমে ভারতের ত্রিপুরা প্রদেশ অবস্থিত।   প্রশাসনিক কাঠামো  বেলছড়ি ইউনিয়ন মাটিরাঙ্গা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম মাটিরাঙ্গা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ। বেলছড়ি ইউনিয়নের মোট ভোটার সংখ্যা: ৭৫৩২ জন। যার মধ্যে পুরুষ ভোটার ৩৮৭০ জন এবং মহিলা ভোটার রয়েছে ৩৬৬২ জন। এই ইউনিয়নে মোট ২,৬৬৮ টি পরিবার ৫১ টি গ্রাম/পাড়া তে বসবাস করে।   শিক্ষা ব্যবস্থা    শিক্ষা প্রতিষ্ঠান    যোগাযোগ ব্যবস্থা  এই ইউনিয়নে কাঁচা রাস্তা ১২ কি.মি., ব্রীজ সলিং: ১৮ কি.মি. , পাঁকা রাস্তা : ১২ কি.মি.। এছাড়া ৪টি ব্রীজ ও ২২ টি কাল্ভারট রয়েছে।   খাল ও নদী    হাট-বাজার  বেলছড়ি ইউনিয়নের আওতায় তিনটি বাজার রয়েছে। অযোধ্যা বাজার, খেদাছড়া বাজার এবং বেলছড়ি বাজার।    দর্শনীয় স্থান  এ জেলার প্রধান উল্লেখযোগ্য দর্শনীয় স্থান হল বেলছড়ি সিমান্তবর্তী ফেনী নদী।    জনপ্রতিনিধি  খাগড়াছড়ি জেলার মাটিরাঙ্গা উপজেলার বেলছড়ি ইউনিয়নের চেয়ারম্যান হলেন মোঃ রহমত উল্লাহ।     আরও দেখুন   মাটিরাঙ্গা উপজেলা  মাটিরাঙ্গা থানা  খাগড়াছড়ি জেলা   তথ্যসূত্র    বহিঃসংযোগ   বিষয়শ্রেণী:মাটিরাঙ্গা উপজেলার ইউনিয়ন
রাখালচন্দ্র সাহা (মৃত) একজন বিশিষ্ট শিক্ষানুরাগী ও সমাজসেবক। তিনি সর্বপ্রথম বাংলাদেশের রাজধানী ঢাকার নিকটে অবস্থিত সাভারে শিক্ষা ব্যবস্থার সূচনা করেন। সাভারের দানবীর নামে পরিচিত এই গুণী ব্যক্তি মাতার নামে ছেলেদের থাকার বোর্ডিং, পিতার নামে সাভার অধরচন্দ্র উচ্চ বিদ্যালয় (১৯১৩ সালে প্রতিষ্ঠিত), কাকার নামে মহেশচন্দ্র দাতব্য চিকিৎসালয় এবং সাভার পাবলিক লাইব্রেরী (১৯৩৯ সালে প্রতিষ্ঠিত) সহ আরো অনেক দাতব্য প্রতিষ্ঠান স্থাপন করেন।  তার মৃত্যুর পর স্ত্রী প্রিয়বালা সাহা পোষ্যপুত্র গ্রহণ করেন। উক্ত পোষ্যপুত্র ঋষিকেশ সাহা পিতা রাখাল বাবুর নামে রাখালচন্দ্র স্মৃতি ভবন ও জনসাধারণের জন্য একটি খেলার মাঠ করেন। প্রিয়বালা সাহা ১৯৮০ সালে তার বসতবাড়ি অধরচন্দ্র উচ্চ বিদ্যালয়ের ছাত্রদের বাসস্থানের জন্য দান করেন। বর্তমান সাভার কলেজ তার দানকৃত জমির উপর অবস্থিত।Help for Disability and Distress (HDD) কর্তৃক প্রকাশিত বই : সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং  তথ্যসূত্র  আরও দেখুন  ইতিহাস-ঐতিহ্যের জনপদ : সাভার (পর্ব ১) - দৈনিক সংগ্রাম (৭ মার্চ, ২০১৫)  ইতিহাস-ঐতিহ্যের জনপদ : সাভার (পর্ব ২) - দৈনিক সংগ্রাম (২১ মার্চ, ২০১৫)  ইতিহাস-ঐতিহ্যের জনপদ : সাভার (পর্ব ৩) - দৈনিক সংগ্রাম (৪ এপ্রিল, ২০১৫)  বিষয়শ্রেণী:সাভার উপজেলা
বারামুলা জেলা হল ভারতের জম্মু ও কাশ্মীরের একটি জেলা। জেলা সদর হল বারামুলা শহর।  জনসংখ্যার উপাত্ত ২০১১ সালের আদমশুমারি অনুসারে বারামুলা জেলার জনসংখ্যা ১০,০৮,০৩৯ জন। জেলাটির প্রতি বর্গকিলোমিটারে জনসংখ্যার ঘনত্ব ২৩৮ জন। ২০০১-এর দশকে এর জনসংখ্যা বৃদ্ধির হার ছিল ১৯.৪৫%। বারামুলাতে লিঙ্গ অনুপাত রয়েছে প্রতি ১,০০০ পুরুষ প্রতি ৮৮৫ জন মহিলা এবং এর সাক্ষরতার হার ৬৪.৬৩%।  নগর/গ্রামীণ জনসংখ্যা   ২০১১ সালের আদম শুমারির জন্য বারামুলা জেলার মোট জনসংখ্যার মধ্যে ১৮.১ শতাংশ জেলার নগর অঞ্চলে বাস করে। মোট ১৮২,৫০০ জন শহরাঞ্চলে বাস করেন, যার মধ্যে পুরুষ ১,০২,৩৩৪ জন এবং  ৮০,১৬৬ জন মহিলা। ২০১১ সালের আদমশুমারির তথ্য অনুসারে বারামুলা জেলার নগর অঞ্চলে লিঙ্গ অনুপাত ৭৮৩। একইভাবে ২০১১ সালের আদমশুমারিতে বারামুলা জেলায় শিশু লিঙ্গের অনুপাত ছিল ৮৫১। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ২২,০৫৭ জন, যার মধ্যে পুরুষ এবং মহিলা যথাক্রমে ১১,৯১৭ এবং ১০,১৪০ জন। বারামুলা জেলার এই শিশুসংখ্যার জনসংখ্যা মোট শহুরে জনসংখ্যার ১১.৬৫%। বারামুলা জেলায় গড় সাক্ষরতার হার ৭৬.০১% এবং পুরুষ ও মহিলাদের মধ্যে সাক্ষরতার হার যথাক্রমে ৮৩.৩৮% এবং ৬৫.২১%। প্রকৃত সংখ্যায় ১,২১,৯৫৬ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ৭৬,২৯০ জন এবং ৪৫,৬৬৬ জন।  ২০১১ সালের আদম শুমারি অনুসারে বারামুলা জেলার ৮১.৯০% জনগোষ্ঠী গ্রামে বাস করে। বারামুলা জেলার গ্রামীণ অঞ্চলে মোট জনসংখ্যা ৮,২৫,৫৩৯ জন, যার মধ্যে পুরুষ এবং মহিলার সংখ্যা যথাক্রমে ৪,৩২,৩৯৯ এবং ৩,৯৩,১৪০ জন। বারামুলা জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯০৯ জন মহিলা। যদি বারামুলা জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি  ৮৬৫ টি  মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ১,৪২,৫২৪ জন, যার মধ্যে ছেলে ৭৬,৪০৪ জন এবং মেয়ে ৬৬,১২০ জন।   গৃহহীন  ২০১১ সালে জম্মু ও কাশ্মীরের বারামুলা জেলায় মোট ৮৫ পরিবার ফুটপাতে, বা গৃহহীন ভাবে বাস করে। ২০১১ সালের আদমশুমারির সময় গৃহহীন বসবাসকারী সকলের মোট জনসংখ্যা ৪২৪ এর সংখ্যা। এটি বারামুলা জেলার মোট জনসংখ্যার প্রায় ০.০৪%।  ধর্ম  মুসলিম প্রধান রাজ্যে বারামুলা জেলা হল একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল  ১০,০৮,০৩৯; হিন্দু ধর্মাবলম্বী ছিল ৩.০৪%, মুসলমানরা ৯৫.১৫%, শিখ ১.৪৭% এবং খ্রিস্টান ০.১৫%। জেলাতে ৩০,৬২১ জন হিন্দু, ৯,৫৯,১৮৫ জন  মুসলিম, ১৪,৭৭০ জন শিখ ও  ১,৪৯৭ জন খ্রিস্টান ধর্মের মানুষ বসবাস করেন।  তথ্যসূত্র   বহিঃসংযোগ  বিষয়শ্রেণী:জম্মু ও কাশ্মীরের জেলা বিষয়শ্রেণী:বারামুলা জেলা
বিজামা যাদব একজন ভারতীয় রাজনীতিবিদ। তিনি প্রয়াত নেতা জওহর যাদবের (পণ্ডিত) বিধবা। তিনি ২০২২ সালের উত্তরপ্রদেশ বিধানসভা নির্বাচনে সমাজবাদী পার্টির সদস্য হিসেবে প্রতাপপুর থেকে নির্বাচিত হয়েছেন।   রাজনীতিতে প্রবেশ  তার স্বামী জওহর যাদব ওরফে পণ্ডিত, যিনি তৎকালীন এলাহাবাদের ঝুনসি বিধানসভা আসন থেকে সমাজবাদী পার্টির সদস্য হিসেবে টানা দ্বিতীয় মেয়াদে বিধানসভার সদস্য নির্বাচিত হয়েছিলেন। একজন শক্তিশালী নেতা হিসেবে নিজেকে প্রতিষ্ঠিত করে, জওহর যাদব ওরফে পণ্ডিত মুলায়ম সিং যাদবের বিশেষ লোকদের একজন হয়ে ওঠেন। ধীরে ধীরে তিনি মদের ব্যবসায় এবং যমুনা গঙ্গা অববাহিকা থেকে মোরাং বালি খননের কাজে হাত দেন। সেখানে কারওয়ারিয়া পরিবারের সাথে তার একটি গ্যাং যুদ্ধ হয় ।  ১৯৯৫ সালের জুন মাসে মুলায়ম সিং যাদবের নেতৃত্বাধীন উত্তরপ্রদেশের সরকার পতন ঘটে। জওহর যাদব ওরফে পণ্ডিতের বালু মোরাংয়ের ব্যবসায় কারওয়ারিয়া পরিবার বিরাট ক্ষতির সম্মুখীন হচ্ছিল। কারণ তাদের ব্যবসায় জওহর যাদব পণ্ডিতের সাথে তীব্র প্রতিযোগিতা চলছিল। ১৯৯৬ সালে বিধানসভা ভেঙে দেওয়ার পর বিধায়ক হিসেবে তাঁর যে নিরাপত্তা ছিল তা প্রত্যাহার করা হয়। তিনি সরকারের কাছে বেশ কয়েকবার সুরক্ষার জন্য অনুরোধ করেছিলেন কিন্তু সরকার তা উপেক্ষা করেছিল। ১৯৯৬ সালের ১৩ আগস্ট মঙ্গলবার, যখন তিনি ত্রিবেণী সঙ্গমে হনুমানজির দর্শন করতে যাচ্ছিলেন, তখন তাকে একে-৪৭ রাইফেল দিয়ে আক্রমণ করে হত্যা করা হয়। কারওয়ারিয়া পরিবার জওহর যাদব ওরফে পণ্ডিতের বালু মোরাংয়ের ব্যবসায় বিশাল ক্ষতির সম্মুখীন হচ্ছিল কারণ তাদের ব্যবসায় জওহর যাদব পণ্ডিতের সাথে তীব্র প্রতিযোগিতা ছিল। কারওয়ারিয়া পরিবারের বিরুদ্ধে খুনের অভিযোগ আনা হয়। স্বামীর হত্যার পর, বিজামা যাদব রাজনীতিতে আসেন এবং ১৯৯৬ এবং ২০০২ সালের বিধানসভা নির্বাচনে ঝুসি বিধানসভা কেন্দ্র থেকে টানা দুইবার সমাজবাদী পার্টির টিকিটে  বিধায়ক নির্বাচিত হন। ২০০৭ এবং ২০১৭ সালের বিধানসভা নির্বাচনে তিনি পরাজিত হন। ২০১২ এবং ২০২২ বিধানসভা নির্বাচনে তিনি প্রতাপপুর বিধানসভা কেন্দ্র থেকে বিধায়ক নির্বাচিত হন।   পরিবার  বিজামা যাদবের এক মেয়ে এবং এক ছেলে রয়েছে। মেয়ের নাম জ্যোতি যাদব যিনি প্রয়াগরাজের ফুলপুর ব্লকের ব্লক প্রধান ছিলেন এবং ছেলে দেবেন্দ্র প্রতাপ সিং যাদব ওরফে গোলু প্রয়াগরাজ পৌর কর্পোরেশনের একজন সম্মানসূচক কাউন্সিলর ছিলেন।    তথ্যসূত্র   বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ২০১২-২০১৭ বিষয়শ্রেণী:উত্তরপ্রদেশ বিধানসভার সদস্য ২০০২-২০০৭ বিষয়শ্রেণী:উত্তরপ্রদেশ বিধানসভার সদস্য ১৯৯৭-২০০২ বিষয়শ্রেণী:১৯৭১-এ জন্ম বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:উত্তরপ্রদেশ বিধানসভার সদস্য ২০২২-২০২৭ বিষয়শ্রেণী:জীবিত ব্যক্তি
মানব মুকুট মোহাম্মদ এয়াকুব আলী চৌধুরী কর্তৃক ১৯১৭ সালে রচিত একটি গ্রন্থ। তবে কোন কোন স্থানে গ্রন্থটির প্রকাশকাল ১৯২২ বলে উল্লেখ করা হয়েছে। এটি ইসলামের সর্বশেষ নবী মুহাম্মাদের জীবনী নিয়ে রচনা করা হয়েছে। এরপরে ২০১৭ সালের মার্চে বাংলা একাডমি থেকে মোহাম্মদ আবদুল কাইউমের সম্পাদনায় আবারো প্রকাশিত হয়। গ্রন্থটির প্রচ্ছদ অংকন করেছেন মোস্তাফিজ কারিগর।   ইতিহাস  বইটি ১৯১৭ সালে ওরিয়েন্টাল প্রিন্টার্স এন্ড পাবলিশার্স লিমিটেড কর্তৃক মোহাম্মাদ আওলাদ আলী চৌধুরী কর্তৃক প্রকাশিত হয়। এটি কলকাতা থেকে শ্রী শশীভূষণ পালের মেটকাফ প্রেস থেকে প্রিন্ট করা হয়।   বিষয়বস্তু  ইয়াকুব আলী ছিলেন ইসলাম ধর্মের প্রতি অনুরাগী একজন লেখক। তিনি মানবমুকুট ছাড়াও ধর্মের কাহিনী (১৯১৪), নূরনবী (১৯১৮) নামে ইসলামি দুটি বই লিখেছেন। মানবমুকুট গ্রন্থে তিনি তিনি প্রস্তাবনা করেছেন, একজন মহামানব পৃথিবিতে এসে পৃথিবীর অন্ধকার পাপাচার মুছে ফেলার উদ্যোগ গ্রহণ করেছেন, মানব কল্যাণের বানী প্রচার করেছেন, ইসলাম ধর্মের প্রচার করেছেন এই উপলব্ধি সবার হওয়া প্রয়োজন। এই কাজ যিনি করেছেন, আসলে তিনি সকল মানুষের মুকুট হিসাবেই থাকবে।   তথ্যসূত্র   বিষয়শ্রেণী:মোহাম্মদ এয়াকুব আলী চৌধুরীর বই বিষয়শ্রেণী:১৯১৭-এর বই বিষয়শ্রেণী:২০১৭-এর বই বিষয়শ্রেণী:বাংলা একাডেমির বই বিষয়শ্রেণী:বাংলা ভাষায় মুহাম্মাদের জীবনীগ্রন্থ বিষয়শ্রেণী:বাংলা ভাষার বই বিষয়শ্রেণী:মুহাম্মাদের সাংস্কৃতিক চিত্রায়ণ
শেখ আহসান আহমেদ জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স পার্টির সদস্য হিসাবে লাল চক বিধানসভা কেন্দ্রের প্রতিনিধিত্ব করছেন। তিনি সাবেক বিধান পরিষদ সদস্য শেখ গোলাম কাদির পরদেশীর ছেলে।   তথ্যসূত্র   বিষয়শ্রেণী:শ্রীনগর জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বারবারা হেইন কস্টিকিয়ান (ডিসেম্বর ২৫, ১৯২৮ - ১৮ জুন, ২০২০, জন্ম নাম বারবারা ভার্জিনিয়া ফ্যাট) একজন আমেরিকান খাদ্য বিষয়ক লেখক ছিলেন।   জীবনের প্রথমার্ধ  বারবারা ভার্জিনিয়া ফ্যাট নিউ ইয়র্ক সিটিতে জন্মগ্রহণ করেন। তিনি আর্থার সি. ফ্যাট এবং ভার্জিনিয়া ফাইন্ডার ফ্যাটের (পরে গার্নসব্যাক) কন্যা। তার বাবা একজন বিজ্ঞাপন নির্বাহী ছিলেন। তিনি ম্যানহাটনের বার্চ ওয়াথেন স্কুলে পড়াশোনা করেন এবং ১৯৫০ সালে স্মিথ কলেজ থেকে স্নাতক হন।   কর্মজীবন  বারবারা হেইন এস্কয়ার ম্যাগাজিনের একজন সম্পাদক ছিলেন। ১৯৮০ ডেমোক্রেটিক ন্যাশনাল কনভেনশন চলাকালীন, তিনি আলাস্কা প্রতিনিধি দলের জন্য একটি সংবর্ধনার আয়োজন করেছিলেন।  কস্টিকিয়ান ১৯৮০ সালে নিউইয়র্ক ম্যাগাজিনের একজন অবদানকারী ছিলেন। তিনি "আন্ডারগ্রাউন্ড গুরমেট" কলাম লিখেছিলেন, এবং শহরে সাশ্রয়ী মূল্যের খাবারের বিষয়ে অন্যান্য বৈশিষ্ট্য নিয়েও লিখেছিলেন।  তিনি দ্য নিউ ইয়র্ক টাইমস, হার্পারস বাজার,  এবং কসমোপলিটান পত্রিকার জন্যও লিখেছেন। তিনি একটি শিশুতোষ বই প্রকাশ করেছেন, যার নাম বি কাইন্ড টু ইওর ডগ অ্যাট ক্রিসমাস (১৯৮২)।   ব্যক্তিগত জীবন  বারবারা ফ্যাট দুইবার বিয়ে করেছেন। তার প্রথম স্বামী ছিলেন আইনজীবী অ্যান্ড্রু হাইন। তারা ১৯৫০ সালে বিয়ে করেছিলেন এবং তাদের তিনটি সন্তান ছিল। তার দ্বিতীয় স্বামী ছিলেন আইনজীবী এডওয়ার্ড এন. কস্টিকিয়ান; তারা ১৯৭৭ সালে বিয়ে করে এবং পরে তালাক দেয়।  গেম ডিজাইনার এবং লেখক গ্রেগ কস্টিকিয়ান ছিলেন তার সৎপুত্র। বারবারা কস্টিকিয়ান ২০২০ সালের জুন মাসে ৯১ বছর বয়সে কোভিড-১৯ এর জটিলতায় মারা যান।   তথ্যসূত্র   বিষয়শ্রেণী:২১শ শতাব্দীর মার্কিন নারী বিষয়শ্রেণী:নিউ ইয়র্ক শহরের লেখক বিষয়শ্রেণী:মার্কিন লেখিকা বিষয়শ্রেণী:২০২০-এ মৃত্যু বিষয়শ্রেণী:১৯২৮-এ জন্ম
মোহিতনগর রেলওয়ে স্টেশন ভারতের পশ্চিমবঙ্গ রাজ্যের জলপাইগুড়ি জেলায় জলপাইগুড়ির মোহিতনগরে অবস্থিত।  রেলপথ  স্টেশনটি জলপাইগুড়ি জেলা ও কোচবিহার জেলার মধ্যে বিস্তৃত হলদিবাড়ি–নতুন জলপাইগুড়ি ব্রডগেজ রেলপথের উপর অবস্থিত। এই রেলপথটি একটি রেল ট্র্যাক নিয়ে গঠিত।   পরিকাঠাম   স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। মোহিতনগর রেলওয়ে স্টেশনে ৩ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য প্রয়োজনীয় ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে যাত্রীদের গাড়ি রাখার ব্যবস্থা রয়েছে।  মোহিতনগর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ মোহিতনগর রেলওয়ে স্টেশনের রেলপথে ডিজেল দ্বারা চালিত ট্রেন চলাচল করে। এই রেলপথে বৈদ্যুতীকরণের কাজ সম্পূর্ণ নয়নি।   রেল পরিষেবা   এটি পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা নিউ জলপাইগুড়িগামী ট্রেন চলাচল করে এবং স্টেশনটিতে ভারতীয় রেলের যাত্রীবাহী ট্রেনগুলি রেল যাত্রীদের পরিষেবা প্রদান করে থাকে।   প্রশাসন ও  নিরাপত্তার ব্যবস্থা  মোহিতনগর রেলওয়ে স্টেশনটি ভারতীয় রেলের উত্তর-পূর্ব সীমান্ত রেল অঞ্চলের কাটিহার রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:কোচবিহার জেলার রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:জলপাইগুড়ি জেলার রেলওয়ে স্টেশন
চার উপত্যকা (    চাহার ওয়াদি ) বাহাই ধর্মের প্রতিষ্ঠাতা বাহাউল্লাহ কর্তৃক ফারসি ভাষায় লেখা একটি বই। সপ্ত উপত্যকা (    Haft-Vádí) বইটিও বাহাউল্লাহ লিখেছেন, এবং এই দুটি বই সাধারণত সপ্ত উপত্যকা ও চার উপত্যকা শিরোনামে একসাথে প্রকাশিত হয়। তবে বই দুটি স্বতন্ত্রভাবে আলাদা এবং ইহাদের মাঝে সরাসরি কোনো সম্পর্ক নেই।  ফেব্রুয়ারী ২০১৯-এ বাহা’ই বিশ্ব কেন্দ্র কর্তৃক অনুমোদিত একটি  অনুবাদ সংকলন দ্য কল অফ দ্য ডিভাইন বিলাভেড গ্রন্থে এই দুটি বইও সংযুক্ত হয়েছে।BWNS. A collection of Bahaʼu'lláh's mystical writings published. 6 February 2019.   পটভূমি  চার উপত্যকা  লেখা হয়েছিল বাগদাদে ১৮৫৬ সালের মার্চের পরে। সময়টি ছিল বাহাউল্লাহ কুর্দিস্তানের পাহাড় থেকে ফিরে আসার পর। কুর্দিস্তানের সুলাইমানিয়া পর্বতে তিনি দারভিশ মুহাম্মাদ-ই-ইরানী ছদ্মনাম ব্যবহার করে বিভিন্ন সুফি শেখদের সাথে অধ্যাত্মিক বিষয় অধ্যয়ন করে দুই বছর অতিবাহিত করেছিলেন। সুফি ধারার কাদেরিয়া তরিকার "সম্মানিত এবং অবিসংবাদিত নেতা" শাইখ আবদুর-রহমান-ই-তালাবানীর প্রশ্নের জবাবে চার উপত্যকা  লেখা হয়েছিল। শাইখ আবদুর-রহমান বাহা’ই ছিলেন কিনা তা জানা যায়না, তবে তাঁর অনুসারীদের কাছে  বাহাউল্লাহ অতি উচ্চ শ্রদ্ধা ও প্রশংসার অধিকারী ছিলেন।   শব্দভান্ডার  কাব্যিক শৈলীতে লেখা একটি পাঠ্য অনুবাদ করা কিছুটা দুরূহ, বিশেষ করে  সুফিবাদের ধারণার রেফারেন্সগুলো পাশ্চাত্যসহ অনেক ভাষাতেই বহিরাগত। কিছু নাম তাদের আসল আরবিতে অবিকল রেখে দেওয়া হয়েছে। উদাহরণ স্বরূপ, এই বইতে মাকসুদ ("কাঙ্খিত জন/কাঙ্খিত স্থল") মক্কার পবিত্র কাবার সাথে সম্পর্কিত রূপে ব্যবহার করা হয়েছে এবং ইহা একটি বিশেষণ হিসাবে কাজ করে, অর্থাৎ, এর অর্থ "অভিপ্রেত কাবা", তবে, প্রেক্ষাপট থেকে ইহা পরিষ্কার যে ইহা কোন ভৌতিক স্থান নয় বরং ঈশ্বরের দিকে যাওয়ার পথের একটি স্টেশন।Ayman & Afnani   বিষয়বস্তু  এই ফলকলিপিটিতে অনেকগুলো বিষয় রয়েছে, যেমন ধর্মগ্রন্থের ব্যাখ্যা, ধর্মীয় বিশ্বাস এবং অতীতের মতবাদ। আলোচিত বিষয়গুলির মধ্যে রয়েছে রহস্যবাদ, জ্ঞান, ঐশ্বরিক দর্শন, সৃষ্টির রহস্য, ঔষধ, আলকেমি ও অন্যান্য।  পুরো বই জুড়ে বাহাউল্লাহ মানুষদেরকে শিক্ষা, উত্তম চরিত্র এবং ঐশ্বরিক গুণাবলীর জন্য উপদেশ দিয়েছেন।  বইটিতে, বাহাউল্লাহ চার ধরনের অতীন্দ্রিয় পথিকদের গুণাবলী ও শ্রেণীর বর্ণনা প্রদান করেছেন: "যারা রহস্যময় পথযাত্রায় অগ্রসর হয় তারা চার ধরনের।"  বলা যায় ধরন চারটি হল:Ayman & Afnani   মাকসুদ (কাঙ্খিত জন) যারা ধর্মীয় আইন কঠোরভাবে পালনের মধ্য দিয়ে যাত্রা করে।  মাহমুদ (প্রশংসিত জন) যারা যুক্তি ও বুদ্ধির মাধ্যমে ঈশ্বরের দিকে যাত্রা করে।  মাজযুব (আকর্ষিত জন) যারা বিশুদ্ধভাবে আল্লাহর প্রেমে যাত্রা করে।  মাহবুব (প্রেমাস্পদ) যারা আনুগত্য, যুক্তি ও অনুপ্রেরণা এই তিনটি পন্থার সমন্বয়ে যাত্রা করে।  এই শেষোক্তটি রহস্যময় মিলনের সর্বোচ্চ বা চূড়ান্ত সত্য রূপ হিসাবে বিবেচিত হয়।Ayman & Afnani   আরো দেখুন    সপ্ত উপত্যকা   দ্রষ্টব্য সমূহ    তথ্যসূত্র                 অধিকতর পঠন    হেম্মত, আমরোল্লা। বাহাউল্লাহর চারটি উপত্যকার প্রতিচ্ছবি । জার্নাল অফ বাহাই স্টাডিজ, ভলিউম। 30 নং 4 (2020)।  সাভি, জুলিও (1994)। ইচ্ছা, জ্ঞান এবং প্রেম বাহাউল্লাহর চারটি উপত্যকায় ব্যাখ্যা করা হয়েছে।   বহিঃসংযোগ    চারটি উপত্যকার সংকলন  বিষয়শ্রেণী:১৮৫৭ গ্রন্থ বিষয়শ্রেণী:বাহাউল্লাহ রচিত গ্রন্থ
ফাখরুল আরেফিন খান হলেন একজন বাংলাদেশী চলচ্চিত্র নির্মাতা। তিনি লালন সাঁইকে নিয়ে প্রামাণ্যচিত্র হকের ঘর নির্মাণ করেন। তার পরিচালিত প্রথম চলচ্চিত্র ভুবন মাঝি (২০১৭) সরকারি অনুদান লাভ করে। তার পরিচালিত আল-বদর জাতীয় চলচ্চিত্র পুরস্কারে শ্রেষ্ঠ প্রামাণ্যচিত্রের পুরস্কার লাভ করে।  কর্মজীবন ফাখরুল আরেফিন বাউল সাধক লালন সাঁইয়ের জীবনী নিয়ে হকের ঘর প্রামান্যচিত্র নির্মাণ করেন। পরে ২০১১ সালে বাংলাদেশের স্বাধীনতা যুদ্ধ চলাকালীন পাকিস্তানি সেনাবাহিনীর সহযোগীদের নিয়ে প্রামাণ্যচিত্র আল-বদর এবং বঙ্গবন্ধু শেখ মুজিবুর রহমানের ৭ মার্চের ভাষণের উপর প্রামাণ্যচিত্র দ্য স্পীচ নির্মাণ করেন। আল-বদর শ্রেষ্ঠ প্রামাণ্যচিত্র হিসেবে লোকনায়ক কাঙাল হরিনাথ এর সাথে যৌথভাবে জাতীয় চলচ্চিত্র পুরস্কার লাভ করে। ২০১৭ সালের ৩ মার্চ তার পরিচালিত ভুবন মাঝি চলচ্চিত্রটি মুক্তি পায়। ছবিটি বাংলাদেশ সরকারের অনুদানে নির্মিত।  চলাকালীন এক বাউলের জীবন এই চলচ্চিত্রের মূল বিষয়বস্তু। এতে মুখ্য চরিত্রে অভিনয় করেছেন পরমব্রত চট্টোপাধ্যায়, অপর্ণা ঘোষ, মাজনুন মিজান।  চলচ্চিত্রের তালিকা  বছর চলচ্চিত্রের শিরোনাম পরিচালক লেখক প্রযোজক টীকা  হকের ঘর        লালন সাঁইকে নিয়ে প্রামাণ্যচিত্র ২০০৭ আল-বদর        প্রামাণ্যচিত্র  বিজয়ী: জাতীয় চলচ্চিত্র পুরস্কার শ্রেষ্ঠ প্রামাণ্যচিত্র ২০১১দ্য স্পীচ        বঙ্গবন্ধু শেখ মুজিবুর রহমানের ৭ মার্চের ভাষণের উপর প্রামাণ্যচিত্র ২০১৭  ভুবন মাঝি        সরকারী অনুদানপ্রাপ্ত২০২০গণ্ডি       প্রামাণ্যচিত্র  বিজয়ী: জাতীয় চলচ্চিত্র পুরস্কার শ্রেষ্ঠ সংলাপ রচয়িতা  পুরস্কার জাতীয় চলচ্চিত্র পুরস্কার  বছর পুরস্কারের বিভাগ চলচ্চিত্র ফলাফল ২০১৩  শ্রেষ্ঠ প্রামাণ্যচিত্র  আল-বদর  ২০২০  শ্রেষ্ঠ সংলাপ রচয়িতা  গন্ডি    তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:২১শ-শতাব্দীর বাংলাদেশী চলচ্চিত্র পরিচালক
ফোর্স হল একটি বাংলা অ্যাকশন ড্রামা থ্রিলার চলচ্চিত্র। যা রাজা চন্দ পরিচালিত এবং এসেল ভিশন প্রোডাকশন ও এনআইডিয়াস ক্রিয়েশনস অ্যান্ড প্রোডাকশন প্রাইভেট লিমিটেডের ব্যানারে নির্মিত। এই ছবিতে অভিনেতা প্রসেনজিৎ চট্টোপাধ্যায় এবং অর্পিতা পাল প্রধান চরিত্রে অভিনয় করেছেন। এটি ২০১৩ সালের তামিল চলচ্চিত্র হরিদাসের পুনর্নির্মাণ।   পটভূমি  ফোর্স একটি নতুন বাণিজ্যিক বাংলা সিনেমা, বাবা ও ছেলের প্রেমের সম্পর্কের উপর ভিত্তি করে নির্মিত। অর্জুন ( প্রসেনজিৎ চট্টোপাধ্যায় ) একজন এনকাউন্টার বিশেষজ্ঞ পুলিশ অফিসার যার লক্ষ্য সমাজ থেকে অপরাধ এবং অপরাধী উভয়কেই নির্মূল করা। পুত্র অভিমন্যুর জন্মের সময় তিনি তার স্ত্রীকে হারিয়েছিলেন। তার ছেলে একজন অটিস্টিক রোগী এবং নিউরোডেভেলপমেন্টাল সমস্যায় ভুগছে।   অভিনয়শিল্পী   প্রসেনজিৎ চট্টোপাধ্যায়  —এসিপি অর্জুন/এনকাউন্টার বিশেষজ্ঞ  অর্পিতা পাল  —লাবণ্য, একজন স্কুল শিক্ষিকা  আর্য দাশগুপ্ত—অভিমন্যু  জয়জিৎ ব্যানার্জী  দেবরঞ্জন নাগ  সুদীপ্ত বল্লভ, প্রধান বিরোধী এবং কয়লা মাফিয়া গ্যাংয়ের নেতা, ঝাড়খণ্ড থেকে পরিচালিত  জয়ন্ত হোরে  তথাগত মুখোপাধ্যায়  এনা সাহা  পুলিশ কমিশনার হিসেবে কমলেশ্বর মুখোপাধ্যায়  স্পোর্টস কোচ হিসেবে সুমিত গাঙ্গুলি  সাউন্ডট্র্যাক   ট্র্যাকগানগায়কসময়কাল (মিনিট: সেকেন্ড)সঙ্গীতগীতিকার১"টেক ইট ইজি"উষা উথুপ২:৪২সপ্তর্ষি মুখোপাধ্যায়প্রসেন২"পালবি আয়"সোনু নিগম৪:১৬সপ্তর্ষি মুখোপাধ্যায়প্রসেন৩"পুলিশ"তিমির বিশ্বাস ও উজ্জয়িনী৩:১৮সপ্তর্ষি মুখোপাধ্যায়প্রসেন৪"ফোর্স"রূপম ইসলাম২:৩৮সপ্তর্ষি মুখোপাধ্যায়প্রসেন তথ্যসূত্র  বহিঃসংযোগ     বিষয়শ্রেণী:২০১৪-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:রাজা চন্দ পরিচালিত চলচ্চিত্র বিষয়শ্রেণী:তামিল চলচ্চিত্রের বাংলা পুনর্নির্মাণ
ফিলিপ জন "ফিল" নেভিল (জন্ম জানুয়ারি ২১, ১৯৭৭, বারি, গ্রেটার ম্যানচেস্টার) একজন ইংরেজ পেশাদার ফুটবল খেলোয়াড় যিনি তার খেলোয়াড়ী জীবনের অধিকাংশ সময় ম্যানচেস্টার ইউনাইটেডে কাটিয়েছেন। এ দলে তিনি তরুণ বয়েসে ঢুকেছিলেন তবে বর্তমানে তিনি এভারটনের পক্ষে খেলেন। তিনি ম্যানচেস্টার ইউনাইটেডের বর্তমান অধিনায়ক গ্যারি নেভিলের ভাই এবং ইংল্যান্ড নেটবল খেলোয়াড় ট্রেসি নেভিলের জমজ।  বিভিন্নমুখী খেলোয়াড় ফিল নেভিল তার ইউনাইটেড জীবনেই বেশি সফল ছিলেন। তিনি ইউনাইটেডের হয়ে ৬টি প্রিমিয়ারশিপ, ৩টি এফএ কাপ এবং ১টি উয়েফা চ্যাম্পিয়নস লিগ জিতেছেন। তিনি রক্ষণভাগ অথবা মধ্যমাঠে খেলতে সক্ষম তবে অধিকাংশ সময় তিনি ডান-পেয়ে হওয়া সত্ত্বেও বাম- পেয়ে ফুল-ব্যাক হিসেবে খেলেছেন। তবে কোন অবস্থানে তিনি বেশি দক্ষ তা তার খেলোয়াড়ী জীবনে বোঝা মুশকিল। ইউনাইটেডে শেষ দুই বছর তিনি মধ্যমাঠের খেলোয়াড় হিসেবে খেলেছেন এবং সেই অবস্থানে এখনো এভারটনে খেলছেন।   বহিঃসংযোগ    Phil Neville Caricature    TheFA.com profile  বিষয়শ্রেণী:ইংরেজ পুরুষ ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:এভার্টন ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:যমজ ক্রীড়াবিদ বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংল্যান্ডের যমজ ব্যক্তি বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ১৯৯৬ খেলোয়াড় বিষয়শ্রেণী:উয়েফা ইউরো ২০০০ খেলোয়াড় বিষয়শ্রেণী:উয়েফা ইউরো ২০০৪ খেলোয়াড় বিষয়শ্রেণী:ইংরেজ ফুটবল ম্যানেজার বিষয়শ্রেণী:ফুটবল ফুলব্যাক বিষয়শ্রেণী:পুরুষ ফুটবল মধ্যমাঠের খেলোয়াড়
স্পেনীয় অলিম্পিক কমিটি (; এছাড়াও সংক্ষেপে আইওসি কোড ইএসপি দ্বারা পরিচিত) হলো স্পেনের জাতীয় অলিম্পিক কমিটি। এই সংস্থাটির ১৯০৫ সালে প্রতিষ্ঠিত হয়েছে; প্রতিষ্ঠার ৭ বছর পর ১৯১২ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর স্পেনের মাদ্রিদে অবস্থিত।  বর্তমানে স্পেনীয় অলিম্পিক কমিটির সভাপতির দায়িত্ব পালন করছেন আলেহান্দ্রো ব্লাঙ্কো ব্রাভো, যিনি ২০০৫ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মারিয়া ভিক্তোরিয়া কাবেসাস আলভারেস দে এস্ত্রাদা।  ইতিহাস ১৯০৫ সালে স্পেনের বহু-ক্রীড়ার সর্বোচ্চ সংস্থা হিসেবে স্পেনীয় অলিম্পিক কমিটি প্রতিষ্ঠিত হয়েছে। হুলিয়ো উরবিনা এই সংস্থার প্রথম সভাপতির দায়িত্ব পালন করেছেন, যিনি ১৯০৫ হতে ১৯০৯ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার পূর্বেই স্পেন ১৯০০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৩৬ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে স্পেন  তথ্যসূত্র  বহিঃসংযোগ     এএনওসিতে স্পেনীয় অলিম্পিক কমিটি   অলিম্পিডিয়ায় স্পেনীয় অলিম্পিক কমিটি   অলিম্পিক.কমে স্পেনীয় অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে স্পেন বিষয়শ্রেণী:স্পেনের ক্রীড়া পরিচালনা পরিষদ বিষয়শ্রেণী:১৯০৫-এ স্পেনে প্রতিষ্ঠিত বিষয়শ্রেণী:১৯০৫-এ প্রতিষ্ঠিত ক্রীড়া সংস্থা
টাইসা ফারমিগা (জন্মঃ ১৭ আগস্ট, ১৯৯৪) একজন আমেরিকান অভিনেত্রী। তিনি ২০১১ সালের ধারাবাহিক নাটক 'হাইয়ার গ্রাউন্ড' এর মাধ্যমে অভিনয় শুরু করেন, যা তার বোন ভেরা ফারমিগার মাধ্যমে পরিচালিত হয়।   প্রারম্ভিক জীবন ও পরিবার  ফারমিগা যুক্তরাষ্ট্রের নিউ জার্সির রিডিংটন শহরে জন্মগ্রহণ করেন এবং বেড়ে উঠেন। তিনি তার ইউক্রেনীয় বংশদ্ভুত বাবা-মার ৭ সন্তানের মধ্যে সবার ছোট। তার মা একজন স্কুল শিক্ষক এবং বাবা একজন আইটি বিশেষজ্ঞ। তার অন্যান্য বড় ভাই-বোন হচ্ছে ভিক্টর, ভেরা, স্টিফেন, নাদিয়া, আলেকজান্ডার এবং লেরিসা।  ফারমিগা জানান তিনি ইউক্রেনীয়ান ভাষা বুঝেন তবে খুব ভালো বলতে পারেন না। তিনি আমেরিকান ইশারা ভাষা জানেন, যা শেখার জন্য ৪ বছরের কোর্স নেন।   কর্ম জীবন    ২০১১-২০১৫ঃ শুরু  যদিও ফারমিগা একজন হিসাবরক্ষক হতে চেয়েছিলেন,  তার বোন ভেরা ফারমিগার প্ররোচনায় 'হাইয়ার গ্রাউন্ড' ধারাবাহিক নাটকে ১৬ বছর বয়সী  'কোরিন ওয়াকার' এর চরিত্রে অভিনয় শুরু করেন।   এরপর 'আইসিএম পার্টনার' এজেন্সির সাথে চুক্তিবদ্ধ হন। একই বছর ফারমিগা 'আমেরিকান হরর স্টোরি' ধারাবাহিকের প্রথম সিজনে অভিনয় করেন। তিনি 'আমেরিকান হরর স্টোরিঃ মার্ডার হাউজ' পর্বে একজন কিশোরীর চরিত্রে অভিনয় করেন, যার মাধ্যমে তার পেশাদার অভিনয়ে অভিষেক হয়। এরপর 'দ্যা ব্লিং রিং''' চলচ্চিত্রে ১৭ বছরের কিশোরী সেম মুরের চরিত্রে অভিনয় করেন। চলচ্চিত্রটি ২০১৩ সালে কান চলচ্চিত্র উৎসবে দেখানো হয়।    ২০১৬- বর্তমানঃ  মঞ্চ অভিষেক ২০১৬ সালে স্যাম সেফার্ড পরিচালিত নাটক ব্যুরিড চাইল্ডের  মাধ্যমে মঞ্চে অভিষেক হয়। এরপর টি ওয়েস্ট পরিচালিত ওয়েস্টার্ন চলচ্চিত্র 'ইন এ ভ্যালি অফ ভায়োলেন্স' - এ অভিনয় করেন। ২০১৬ সালে সাউথ বাই সাউথওয়েস্ট উৎসবে দেখানো হয়, তাতে চলচ্চিত্রটি ব্যাপক প্রশংসা কুড়ায়। ফারমিগা ডিসি কমিক্সের স্যাম লিউ পরিচালিত চলচ্চিত্র জাস্টিস লীগ ভার্সেস টিন টাইটান্সে  প্রথমবারের মত কণ্ঠ দেন, যা ২০১৬ ওয়ান্ডার কোন  উৎসবে দেখানো হয়। তিনি তারপর আমেরিকান হরর স্টোরির ৬ষ্ঠ মৌসুম আমেরিকান হরর স্টোরিঃ রোয়ানোক- এ সোফি গ্রিন চরিত্রে অভিনয় করেন। .ফারমিগা রোমান্টিক-রসাত্মক নাটক রুলস ডোন্ট এপ্লাইয়ে  অভিনয় করেন। ২০১৮ সালের অক্টোবরে মুক্তিপ্রাপ্ত দ্যা নান  চলচ্চিত্রে পাদ্রির চরিত্রে অভিনয় করেন।  ২০১৮ সালের আগস্টে ফারমিগা নিশ্চিত করেন তিনি আমেরিকান হরর স্টোরির ৮ম মৌসুমে অংশ নিবেন। ''   তথ্যসূত্র      বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন চলচ্চিত্র অভিনয়শিল্পী বিষয়শ্রেণী:২১শ শতাব্দীর অভিনেত্রী বিষয়শ্রেণী:২১শ শতাব্দীর অভিনয়শিল্পী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:ইউক্রেনীয় বংশোদ্ভূত মার্কিন ব্যক্তি বিষয়শ্রেণী:নিউ জার্সির অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন টেলিভিশন অভিনেত্রী